**Anne Husebekk** (fødd 15. desember 1955) er ein norsk lege og professor i immunologi ved UiT – Noregs arktiske universitet, der ho var rektor i perioden 2013-2021. Ho er medlem av DNVA og visepresident i International Science Council.

Utdanning og forsking
---------------------

Anne Husebekk vart uteksaminert lege frå Universitetet i Tromsø i 1982, og tok medisinsk doktorgrad i 1989. Ho vart spesialist på immunologi og transfusjonsmedisin i 1991. I 2002 blei ho utnemnd til professor i immunologi. Husebekk har særleg forska på transfusjonsmedisin og alloimmun trombocytopeni (blodplatemangel) hjå foster og nyfødde.

Karriere
--------

Anne Husebekk er tilsett ved Institutt for medisinsk biologi ved Universitetet i Tromsø. Fra 2006 til 2011 var ho fag- og forskningssjef ved Universitetssykehuset Nord-Norge.

I 2013 vart ho vald til rektor ved Universitetet i Tromsø saman med prorektorane Kenneth Ruud (forskning/utvikling) og Wenche Jakobsen (utdanning). Husebekk ble gjenvalgt som rektor ved UiT - Norges arktiske universitet i 2017 i et åremål ut juli 2021.

Som rektor ved UiT fekk ho styrka universitetet sin arktiske profil. Som ein del av dette skifta universitetet namn til UiT – Noregs arktiske universitet i 2013. Ho var aktiv på etablere internasjonalt samarbeid med institusjonar utanfor Europa, spesielt i Asia og var ein pioner i samarbeidet med Singapore. Under hennar leiing vart fleire høgskolar fusjonert inn i universitet og UiT fekk med det eit større ansvar for heile landsdelen. I denne perioden ekspanderte universitetet gjennom ny bygningsmasse, større studenttal og nye studieprogram.

I 2015 vart ho leiar for Framsenteret.

Nasjonale og internasjonale verv
--------------------------------

I tillegg til å vere aktiv i norsk utdannings- og universitetspolitikk har Anne Husebekk viktige nasjonale og internasjonale verv. 
Ho har vore visepresident i den internasjonale foreininga for transfusjonsmedisin (ISBT), har hatt fleire verv i Noregs forskingsråd og tatt del i offentlege utreiingar for Biobanklova og Helseforskingslova. Ho er nestleiar i styret for Forsvarets høgskole, styremedlem i styret for Forsvarets forskningsinstitutt. Som reprentant for DNVA er ho nestleiar i styret for Senter for Grunnforskning (CAS). Husebekk er styremedlem i helseforetaket Helse Nord og styreleiar i Tromsø Forskningsstiftelse. Husebekk er nestleiar i styret i University of the Arctic (Uarctic) og visepresident i International Science Council (ISC) der ho er leiar av «Committee of Freedom and Responsibility in Science».

Kjelder
-------

1. ↑  Anne Husebekk *Pathogenetic relationship between precursor SAA and fibril protein AA in secondary amyloidosis* doktorgrad Universitetet i Tromsø, 1989
2. ↑  UNN Bioteknologi og forskning i helseforetakene
3. ↑  Uniforum Universitetet i Tromsø har fått sin andre kvinnelige rektor 27.02. 2013
4. ↑  «Nå har Universitetet i Tromsø valgt rektor. Valgdeltakelsen var på 6,5 prosent.». *www.forskerforum.no* (på norsk bokmål). Henta 17. april 2020.
5. ↑  «Anne Husebekk valgt til ny senterleder». 10. mars 2015. Arkivert frå originalen 6. juli 2015.
6. ↑  «Styret», *CAS* (på engelsk), 28. november 2018, henta 7. juni 2023
7. ↑  «Governing Board», *International Science Council* (på engelsk), henta 8. juni 2023

* «Husebekk, Anne» Arkivert 2018-04-18 ved Wayback Machine.. *Ansatte ved Universitetsledelsen*, uit.no. Vitja 21. november 2015.

Bakgrunnsstoff
--------------

* Publikasjonar av Anne Husebekk i forskingsdokumentasjonssystemet Cristin


| * v
* d
* e
Rektorar ved Universitetet i Tromsø |
| --- |
| Olav Holt (1973–1977)  • Yngvar Løchen (1977–1981)  • Helge Stalsberg (1981–1985)  • Narve Bjørgo (1985–1989)  • Ole Danbolt Mjøs (1989–1995)  • Tove Bull (1996–2001)  • Jarle Aarbakke (2001–2013)  • Anne Husebekk (2013–2021)  • Dag Rune Olsen (2021–) |

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* LCCN
* ISNI
* ORCID
* CRIStin

 |